ΚΑΝΟΝΙΣΜΟΣ (ΕΟΚ) αριθ. 920/77 ΤΗΣ ΕΠΙΤΡΟΠΗΣ της 29ης Απριλίου 1977 περί τροποποιήσεως, κατά την έναρξη της γαλακτοκομικής περιόδου 1977/1978, διαφόρων κανονισμών στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2), και ιδίως το άρθρο 6 παράγραφος 7, το άρθρο 7 παράγραφος 5 και το άρθρο 10 παράγραφος 3,

τον κανονισμό (ΕΟΚ) αριθ. 985/68 του Συμβουλίου, της 15ης Ιουλίου 1968, περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ) αριθ. 2714/72(4), και ιδίως το άρθρο 7α,

Εκτιμώντας:

ότι, εφ' όσον ληφθούν υπόψη η εξέλιξη της αγοράς και οι αποφάσεις που εξεδόθησαν από το Συμβούλιο κατά την έναρξη της γαλακτοκομικής περιόδου 1977/1978, ιδίως η τροποποίηση που επήλθε στην τιμή παρεμβάσεως του βουτύρου και του αποκορυφωμένου γάλακτος σε σκόνη, πρέπει να προσαρμοσθούν διάφοροι κανονισμοί της Επιτροπής και να καταργηθούν εκείνοι που είναι άνευ αντικειμένου-

ότι οι εν λόγω κανονισμοί είναι οι ακόλουθοι:

- κανονισμός (ΕΟΚ) αριθ. 990/72 της Επιτροπής, της 15ης Μαΐου 1972, περί των λεπτομερειών χορηγήσεως ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή ζώων(5), όπως τροποποιήθηκε τελευταία από τον κανονισμό (ΕΟΚ) αριθ. 2293/76(6),

- κανονισμός (ΕΟΚ) αριθ. 1282/72 της Επιτροπής, της 21ης Ιουνίου 1972, περί της πωλήσεως βουτύρου σε μειωμένη τιμή στο στρατό και στις εξομοιούμενες μονάδες(7), όπως τροποποιήθηκε τελευταία από τον κανονισμό (ΕΟΚ) αριθ. 2575/76(8),

- κανονισμός (ΕΟΚ) αριθ. 1717/72 της Επιτροπής, της 8ης Αυγούστου 1972, περί της πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς(9), όπως τροποποιήθηκε τελευταία από τον κανονισμό (ΕΟΚ) αριθ. 2575/76,

- κανονισμός (ΕΟΚ) αριθ. 349/73 της Επιτροπής, της 31ης Ιανουαρίου 1973, περί της διαθέσεως σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου(10), όπως τροποποιήθηκε τελευταία από τον κανονισμό (ΕΟΚ) αριθ. 2575/76,

- κανονισμός (ΕΟΚ) αριθ. 232/75 της Επιτροπής, της 30ής Ιανουαρίου 1975, περί της πωλήσεως σε μειωμένη τιμή βουτύρου που προορίζεται για την κατασκευή προϊόντων ζαχαροπλαστικής και παγωτών(11), όπως τροποποιήθηκε τελευταία από τον κανονισμό (ΕΟΚ) αριθ. 569/77(12),

- κανονισμός (ΕΟΚ) αριθ. 2054/76 της Επιτροπής, της 19ης Αυγούστου 1976, περί της πωλήσεως από τους οργανισμούς παρεμβάσεως αποκορυφωμένου γάλακτος σε σκόνη που προορίζεται για τη διατροφή ζώων (13), για εξαγωγή προς τις τρίτες χώρες, όπως τροποποιήθηκε τελευταία από τον κανονισμό (ΕΟΚ) αριθ. 681/77(14)

- κανονισμός (ΕΟΚ) αριθ. 2213/76 της Επιτροπής, της 10ης Σεπτεμβρίου 1976, περί της πωλήσεως αποκορυφωμένου γάλακτος σε σκόνη των δημοσίων αποθεμάτων(15),

- κανονισμός (ΕΟΚ) αριθ. 639/77 της Επιτροπής, της 28ης Μαρτίου 1977, περί προσωρινής αναστολής της πωλήσεως αποκορυφωμένου γάλακτος σε σκόνη δυνάμει του κανονισμού (ΕΟΚ) αριθ. 2213/76(16), καθώς και

- κανονισμός (ΕΟΚ) αριθ. 368/77 της Επιτροπής, της 23ης Φεβρουαρίου 1977, περί της πωλήσεως δια δημοπρασίας αποκορυφωμένου γάλακτος σε σκόνη, το οποίο προορίζεται για διατροφή χοίρων και πουλερικών (17), όπως τροποποιήθηκε τελευταία από τον κανονισμό (ΕΟΚ) αριθ. 443/77(18)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η παράγραφος 4 του άρθρου 1 του κανονισμού (ΕΟΚ) αριθ. 990/72 αντικαθίσταται από την ακόλουθη παράγραφο:

"4. Η ενίσχυση για το αποκορυφωμένο γάλα σε σκόνη που μετουσιώθηκε σύμφωνα με τα άρθρα 2 και 3 παρέχεται μόνο για τις ποσότητες που δεν υπερβαίνουν ανά μήνα τις ποσότητες αποκορυφωμένου γάλακτος σε σκόνη που μετουσιώθηκαν από την ενδιαφερομένη επιχείρηση, οι οποίες καθορίσθηκαν από τον έλεγχο που αναφέρεται στο άρθρο 3 κατά τη διάρκεια του αντιστοίχου μηνός του ημερολογιακού έτους 1975, προσαυξημένες κατά 30%.

Τα Κράτη μέλη εξουσιοδοτούνται να επιλέξουν αντί της ποσότητος που μετουσιώθηκε κατά τον αντίστοιχο μήνα του ημερολογιακού έτους 1975, ποσότητα αναφοράς ίση προς το ένα πέμπτο της ποσότητος που μετουσιώθηκε κατά τον αντίστοιχο μήνα του ημερολογιακού έτους 1975, κατά τους δύο μήνες που προηγούνται και κατά τους δύο μήνες που ακολουθούν τον μήνα αυτό."

Άρθρο 2

Ο κανονισμός (ΕΟΚ) αριθ. 1282/72 τροποποιείται κατά τον ακόλουθο τρόπο:

1. Στο άρθρο 2 πρώτο εδάφιο, το ποσό "131,50 λογιστικές μονάδες" αντικαθίσταται από το ποσό "135 λογιστικές μονάδες".

2. Το κείμενο που αναφέρεται στο άρθρο 8 υπό α) αντικαθίσταται από το ακόλουθο κείμενο:

"α) τα εξισωτικά ποσά που καθορίζονται δυνάμει του κανονισμού (ΕΟΚ) αριθ. 974/71 πολλαπλασιάζονται επί το συντελεστή 0,42- πάντως, στο Ηνωμένο Βασίλειο εφαρμόζεται ο συντελεστής 0,47."

Άρθρο 3

Ο κανονισμός (ΕΟΚ) αριθ. 1717/72 τροποποιείται κατά τον ακόλουθο τρόπο:

1. Στο άρθρο 3 παράγραφος 1 πρώτο εδάφιο, το ποσό "131,50 λογιστικές μονάδες" αντικαθίσταται από το ποσό "138,5 λογιστικές μονάδες".

2. Το κείμενο που αναφέρεται στο άρθρο 9 υπό α) αντικαθίσταται από το ακόλουθο κείμενο:

"α) τα εξισωτικά ποσά που καθορίζονται δυνάμει του κανονισμού (ΕΟΚ) αριθ. 974/71 πολλαπλασιάζονται επί το συντελεστή 0,40- πάντως στο Ηνωμένο Βασίλειο εφαρμόζεται ο συντελεστής 0,45".

Άρθρο 4

Ο κανονισμός (ΕΟΚ) αριθ. 349/73 τροποποιείται κατά τον ακόλουθο τρόπο:

1. Στο άρθρο 1 υπό β) οι λέξεις "από την 1η Απριλίου 1973" διαγράφονται.

2. Στο άρθρο 2 παράγραφος 3 δεύτερη περίπτωση, το ποσό "123 λογιστικές μονάδες" αντικαθίσταται από το ποσό "130 λογιστικές μονάδες".

3. Στο άρθρο 3 παράγραφος 1, το ποσό "107,63 λογιστικές μονάδες" αντικαθίσταται από το ποσό "129 λογιστικές μονάδες".

4. Στο άρθρο 14 παράγραφος 1, ο συντελεστής "0,5" αντικαθίσταται από τον συντελεστή "0,47".

Άρθρο 5

Στο άρθρο 20 υπό α) του κανονισμού (ΕΟΚ) αριθ. 232/75:

- ο συντελεστής "0,35" αντικαθίσταται από τον συντελεστή "0,34",

- ο συντελεστής "0,40" αντικαθίσταται από τον συντελεστή "0,38".

Άρθρο 6

Ο κανονισμός (ΕΟΚ) αριθ. 2054/76 τροποποιείται κατά τον ακόλουθο τρόπο:

1. στο άρθρο 3 παράγραφος 1, το ποσό "9 λογιστικές μονάδες" αντικαθίσταται από το ποσό "8 λογιστικές μονάδες"-

2. στο άρθρο 4 παράγραφος 2, η ημερομηνία "10 Μαΐου 1977" αντικαθίσταται από την ημερομηνία "1η Αυγούστου 1977"-

3. στο άρθρο 4 παράγραφος 3, το ποσό "14 λογιστικές μονάδες" αντικαθίσταται από το ποσό "12 λογιστικές μονάδες"-

4. στο άρθρο 14α) πρώτο εδάφιο, ο συντελεστής "0,88" αντικαθίσταται από τον συντελεστή "0,90"-

5. στο άρθρο 14α) δεύτερο εδάφιο, ο συντελεστής "1,51" αντικαθίσταται από τον συντελεστή "1,54".

Άρθρο 7

1. Ο κανονισμός (ΕΟΚ) αριθ. 639/77 καταργείται.

2. Το κείμενο που αναφέρεται στο άρθρο 2 παράγραφος 1 υπό α) του κανονισμού (ΕΟΚ) αριθ. 2213/76, αντικαθίσταται από το ακόλουθο κείμενο:

"α) στη θύρα του χώρου αποθηκεύσεως σε τιμή ίση προς την τιμή αγοράς που εφαρμόζεται από τον οργανισμό παρεμβάσεως κατά τη στιγμή της συνάψεως της συμβάσεως πωλήσεως, προσαυξημένης κατά 2 λογιστικές μονάδες ανά 100 χιλιόγραμμα."

Άρθρο 8

Στο άρθρο 19 δεύτερο εδάφιο του κανονισμού (ΕΟΚ) αριθ. 368/77:

- στην πρώτη περίπτωση, ο συντελεστής "0,18" αντικαθίσταται από τον συντελεστή "0,22",

- στη δεύτερη περίπτωση, ο συντελεστής "0,308" αντικαθίσταται από το συντελεστή "0,38".

Άρθρο 9

Ο παρών κανονισμός αρχίζει να ισχύει την 1η Μαΐου 1977.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε όλα τα Κράτη μέλη.

Έγινε στις Βρυξέλλες, στις 29 Απριλίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 67 της 15.3.1976, σ. 9.

(3) ΕΕ αριθ. Ν 169 της 18.7.1868, σ. 1.

(4) ΕΕ αριθ. Ν 291 της 28.12.1972, σ. 15.

(5) ΕΕ αριθ. Ν 115 της 17.5.1972, σ. 1.

(6) ΕΕ αριθ. Ν 259 της 23.9.1976, σ. 8.

(7) ΕΕ αριθ. Ν 142 της 22.6.1972, σ. 14.

(8) ΕΕ αριθ. Ν 293 της 23.10.1976, σ. 23.

(9) ΕΕ αριθ. Ν 181 της 9.8.1972, σ. 11.

(10) ΕΕ αριθ. Ν 40 της 13.2.1973, σ. 1.

(11) ΕΕ αριθ. Ν 24 της 31.1.1975. σ. 45.

(12) ΕΕ αριθ. Ν 72 της 19.3.1977, σ. 11.

(13) ΕΕ αριθ. Ν 228 της 20.8.1976, σ. 17.

(14) ΕΕ αριθ. Ν 84 της 1.4.1977, σ. 49.

(15) ΕΕ αριθ. Ν 249 της 11.9.1976, σ. 6.

(16) ΕΕ αριθ. Ν 80 της 29.3.1977, σ. 15.

(17) ΕΕ αριθ. Ν 52 της 24.2.1977, σ. 19.

(18) ΕΕ αριθ. Ν 58 της 3.3.1977, σ. 16.